钦定古今图书集成/明伦汇编/氏族典/第180卷 > 《廖用贤尚友录》 > 燕度
## 钦定古今图书集成/明伦汇编/氏族典/第180卷 > 《廖用贤尚友录》 > 燕度

按《宋史燕肃传》：“肃子度，字唐卿，登进士第，知陈留县，
以察盗善状日闻。通判永兴军，三司使王尧臣举为
户部判官，以阀阅浅，始命权发遣。出知滑，复为户部
判官，权河北转运副使。六塔河决，坐贬秩，知蔡州，徙
福州。闽故多盗，度请假事权制摄一道，遂加兵马钤
辖，入为户部副使，以右谏议大夫知潭州，卒年七十。”